**Slovensko muzejsko društvo (SMD)**

**Pojasnila k izkazom za leto 2017**

SMD je v preteklem letu pri svojem poslovanju uporabljalo Zakon o društvih, Zakon o davku od dohodkov pravnih oseb, Pravilnik o opredelitvi pridobitne in nepridobitne dejavnosti, Zakon o dohodnini, Zakon o davčnem postopku, Pravilnik o načinu in stopnjah odpisa neopredmetenih dolgoročnih sredstev in opredmetenih osnovnih sredstev (Ur. l. RS 45/05 z dopolnitvami) ter Statut SMD z dne 26. 1. 2009. Vodenje poslovnih knjig in sestavo letnega poročila je društvo opravilo v skladu s Slovenskim računovodskim standardom 33 za društva. SMD ni zavezano k reviziji računovodskih izkazov.

V Statutu SMD je opredeljeno njegovo financiranje, poraba presežka prihodkov, način pridobivanja in odtujevanja premičnega in nepremičnega premoženja, kot tudi določba o ločenem izkazovanju prihodkov pridobitne dejavnosti.

Prihodki pridobitne dejavnosti se v knjigovodstvu ločeno spremljajo in so tudi jasno določljivi (tudi za potrebe davka od dohodka), odhodki pridobitne dejavnosti pa niso neposredno vezani na prihodke pridobitne dejavnosti. Za razmejevanje odhodkov se zato uporablja sodilo razmerja med vsemi prihodki in pridobitnimi prihodki. Kot pridobitne prihodke se štejejo vsa doplačila članov ter kotizacije za ekskurzijo, muzejske igre in zborovanje muzealcev ter drugi prihodki (npr. posek gozda).

Poslovanje društva v letu 2017 je pregledal Nadzorni odbor dne \_\_\_\_\_\_\_\_\_.

Disciplinski organ društva se v preteklem letu ni sestal.

Občni zbor društva je letno poročilo SMD sprejelo na občnem zboru dne \_\_\_\_\_\_\_\_\_\_\_\_\_.

**Bilanca stanja, izkaz poslovnega izida, davek od dohodka pravnih oseb:**

Med osnovnimi sredstvi Slovensko muzejsko društvo izkazuje nepremičnine, in sicer zemljišče na Bledu s sedanjo vrednostjo 21.249,00 € in zgradbo Dom muzealcev Bled po sedanji vrednosti 221.725,11 €. Oprema in drobni inventar sta v celoti odpisana.

Med kratkoročnimi sredstvi izkazujemo denarna sredstva na računu, ki so dan 31.12.2017 znašala 13.970,32 EUR. Vrednost na računu je ob zaključku leta nekoliko višja, saj je bilo veliko dejavnosti izvedenih tik pred zaključkom leta, zato so bile obveznosti poravnane šele v začetku leta 2018. Med terjatvami društvo izkazuje dve terjatvi do kupcev (205,00 EUR) iz naslova kotizacije za zborovanje muzealcev in ekskurzije, ki sta bili v letu 2018 že poravnani. Društvo izkazuje tudi terjatev iz naslova vplačanih akontacij davka od dohodkov pravnih oseb (167,08 EUR) zaradi izkazane davčne izgube poslovnega leta.

Obveznosti do virov sredstev sestavljajo društveni sklad, kratkoročne poslovne obveznosti, in pasivne časovne razmejitve. Društveni sklad znaša ob zaključku poslovnega leta 249.826,47 EUR in se je glede na preteklo leto znižal zaradi negativnega poslovnega izida. Kratkoročne poslovne obveznosti znašajo 6.602,12 EUR in zajemajo predvsem mesečne stroške za redno poslovanje (splošni stroški za dom Bled), računovodske storitve, letno srečanje ob zaključku leta, obveznost za izplačilo Valvasorjevih nagrad, stroške oblikovanja in lektoriranja zbornika zborovanja 2017 ter prejeto preplačilo. Vse obveznosti so bile do dne priprave bilance že poravnane. Med pasivnimi časovnimi razmejitvami (887,92 EUR) društvo izkazuje razmejene prihodke MK za tisk zbornika zborovanja 2017, za kar smo pridobili privolitev MK. Zbornik bo natisnjen v letu 2018.

Zalog trgovskega materiala društvo nima.

Prihodki v letu 2017 so 18% nižji kot leto poprej, od tega so nepridobitni prihodki nižji za 3%, pridobitni pa za 40%. V letu 2017 je bil delež pridobitnih prihodkov v celotnih prihodkih 28,5%.

Najvišjo postavko prihodkov iz dejavnosti predstavlja dotacija MK za izvedbo letnega programa dela, ki je ostala na enakem nivoju kot v preteklem letu. Društvo je v letu 2017 po pogodbi prejelo 15.900 EUR, vendar jih ni v celoti porabilo. Ob zaključku leta je na podlagi potrjenih zahtevkov pridobilo 14.524,21 EUR (lani 16.000 EUR). Razlika med knjiženimi prihodki so vknjižbe pasivnih časovnih razmejitev. Šele po oddaji prvega zahtevka v letu 2017 je ministrstvo izdalo nova navodila o upravičenosti financiranja stroškov – izvzelo je vse stroške reprezentance, potne stroške, ki jih zaračunavajo muzeji, stroške najemov, če so ti zaračunani s strani muzejev, stroške povezane z ekskurzijami, ipd. Društvo je del teh stroškov planiralo tudi v svojem finančnem načrtu za leto 2017 in predvidelo, da bodo upravičeni do financiranja, kar je MK nato zvrnilo. To je poglavitni razlog, da sredstva niso bila v celoti črpana in da je ob zaključku leta nastala izguba.

Članarine so se v primerjavi z letom 2016 znižale za 8%. Bistveno so se znižale kotizacije za zborovanje, saj je bil v letu 2016 izveden kongres muzealcev z bistveno višjo kotizacijo in udeležbo. Prihodki iz naslova ekskurzij in dohodnine so ostali na podobni ravni kot v preteklem letu. Muzejske igre tudi v letu 2017 niso potekale, zato prihodkov iz tega naslova ni.

V izkazu poslovnega izida je razkrito, da je pridobitnih prihodkov 9.863,44 EUR in se nanašajo na kotizacije za zborovanje muzealcev ter za plačila ekskurzije na Dunaj in Madžarsko. Vsi ostali prihodki leta 2017 so prihodki nepridobitne dejavnosti.



Odhodki so sestavljeni iz stroškov materiala (6 %), stroškov storitev (93 %) in drugih odhodkov (1 %). Stroški materiala so stroški pisarniškega materiala, elektrike, potrošnega materiala. Stroški storitev, ki zavzemajo glavnino vseh stroškov, pa predstavljajo stroške muzeoforumov, regijskih izobraževanj, kongresa muzealcev, ekskurzij, Valvasorjevih nagrad, izdanih publikacij, povračila stroškov članom, podjemne pogodbe, študentsko delo, računovodske storitve, avtorsko pogodbo za urejanje spletne strani, mednarodno dejavnost, stroške Doma muzealcev. Drugi odhodki se nanašajo na stavbno zemljišče. Stroški so se v primerjavi s preteklim letom znižali, poraba pa je bila v skladu s planiranim programom dela.

V izkazu poslovnega izida za leto 2017 beležimo presežek odhodkov nad prihodki v višini 1.291,77 EUR. V davčnem obračunu je izkazana davčna izguba, zato bodo akontacije davka od dohodkov vrnjene.

|  |  |  |
| --- | --- | --- |
|  |  |  |
|  |  |  |
| Nanika Kokalj |  |  |
| Računovodja SMD |  |  |
|  |  |  |

Piran, 5.3.2018